पुवायां। पालिका परिषद से चेयरमैन पद के प्रत्याशी संजय गुप्ता ने नगर के मुहल्ला मठिया, गढ़ी, छावनी, परशुराम नगर आदि में डोर टू डोर संपर्क कर वोट देने की अपील की। उन्होंने कहा कि नगर पालिका के विकास के लिए उनके जो लक्ष्य निर्धारित हैं, चुनाव जीतने के बाद उन्हें अल्प समय में ही पूरा कराया जाएगा। उन्होंने कहा कि मतदाताओं के भरपूर समर्थन और आशीर्वाद के चलते उनकी जीत सुनिश्चित है। उनके साथ कमलेश पांडेय, उमेश शुक्ला, विजय तन्हा, सुनील गुप्ता, राजीव पाठक, राजेश शुक्ल आदि समर्थक मौजूद रहे। उधर, अध्यक्ष पद के प्रत्याशी राजेश गुप्ता ने समर्थकों के साथ नगर के मुहल्ला कमलबाग, आढ़त, लुधपुरा आदि में जनसंपर्क कर वोट देने की अपील की। उन्होंने कहा कि जीत के बाद नगर में भरपूर विकास कराया जाएगा। उनके साथ मनोज गुप्ता, हरीश्याम गुप्ता, कपिल गुप्ता, विनोद सक्सेना, रामकृष्ण कटियार, पप्पे लील, अशोक गुप्ता, सुनील गुप्ता, कादिर, सोनू आदि मौजूद रहे।